Per-Erik Eklund

Per-Erik “Pelle” Eklund (s. 22. maaliskuuta 1963 Tukholma, Ruotsi) on ruotsalainen entinen jääkiekkoilija, maailmanmestari ja olympiamitalisti, joka toimii nykyään NHL-joukkue Edmonton Oilersin kykyjenetsijänä. Eklund pelasi pelaajaurallaan keskushyökkääjänä. Hän pelasi yhteensä 530 NHL:n runkosarjaottelua tehoin 110+306=416. Jäähyminuutteja tuli 97.

Pelaajaura
Seuraura
Eklund aloitti jääkiekon IF Brommapojkarnassa.Elite Prospects Hän siirtyi myöhemmin juniorina Stocksunds IF:ään, jossa Eklund teki debyyttinsä miesten peleissä vain 15-vuotiaana kaudella 1978–1979. Hän teki yhdessä II-divisioonan ottelussa kaksi maalia. Kaudeksi 1981–1982 Eklund sirtyi kaksi sarjatasoa ylemmäs Elitserien-joukkue AIK IF:ään, jossa ensimmäinen kausi toi 23 runkosarjaottelussa tehot 2+2=4. Seuraavalla kaudella 1982–1983 hän teki kuitenkin läpimurtonsa ollen tehoilla 13+17=30 joukkueen toiseksi paras pistemies Lars-Erik Ridderströmin kanssa. Philadelphia Flyers varasi Eklundin 161. pelaajana NHL:n varaustilaisuudessa 1983.

Kaudella 1983–1984 Eklund oli tehoilla 8+19=27 AIK:n toiseksi paras pistemies Peter Gradinin jälkeen. Hän voitti kevään 1984 pudotuspelien pistepörssin tehoilla 6+6=12 ja voitti niiden päätteeksi Ruotsinmestaruuden. Eklund palkittiin Elitserienin parhaana pelaajana Guldpuckenilla sekä valittiin Ruotsin tähdistökentälliseen.Legends of Hockey Kaudella 1984–1985 hän teki tehoilla 16+33=49 Elitserienin yhden kauden maali- ja piste-ennätyksensä. Eklund sijoittui koko runkosarjan pistepörssissä toiseksi Brynäs IF:n Conny Silfverbergin jälkeen.

Kaudeksi 1985–1986 Eklund siirtyi pelaamaan NHL:ää hänet varanneen Philadelphia Flyersin riveihin. Hän pelasi koko tulokaskautensa ylhäällä NHL:ssä ja teki hienot tulokastehot 15+51=66. Eklund voitti koko tulokkaiden syöttöpörssin ja sijoittui heidän pistepörssissään kolmanneksi Montréal Canadiensin Kjell Dahlinin ja Calgary Flamesin Gary Suterin jälkeen. Seuraavalla kaudella 1986–1987 hän oli 20 syötöllään kevään 1987 pudotuspelien syöttöpörssin toinen Edmonton Oilersin Wayne Gretzkyn jälkeen.

Eklund pelasi Flyersissä yhteensä vajaat yhdeksän kautta vuoteen 1994 asti. Hän teki kolmena kautena yli 50 syöttöpistettä ja tehopisteitä syntyi parhaillaan 69 kausina 1988–1989 ja 1990–1991. Viimeisellä NHL-kaudellaan 1993–1994 Eklund kaupattiin siirtorajan kynnyksellä maaliskuussa 1994 Dallas Starsiin vaihdossa kahdeksannen kierroksen varausvuoroon.

Eklund palasi kaudeksi 1994–1995 kotimaahansa ja siirtyi Leksands IF:ään, jossa hän pelasi loppu-uransa. Hän saavutti siellä ensimmäisellä kaudellaan Elitserienin yhden kauden piste-ennätyksensä ja teki uuden syöttöennätyksen. Eklund jakoi koko Elitserienin pistepörssin voiton Luleå HF:n Mika Niemisen kanssa ja hän voitti myös syöttöpörssin. Eklund voitti keväällä 1995 Elitserien-hopeaa ja hänet palkittiin liigan arvokkaimpana pelaajana Guldhjälmenillä sekä valittiin Ruotsin tähdistökentälliseen. Eklund lopetti pelaajauransa kevääseen 1999.

Maajoukkueura

Eklund oli voittamassa pronssia Sarajevon olympiakisoista 1984. Hän edusti Ruotsia myös MM-kilpailuissa vuosina 1985, 1986, 1990, 1991, 1995 ja 1996. Eklund voitti vuonna 1991 maailmanmestaruuden ja vuosina 1986, 1990 ja 1995 tuli hopeaa. Hän oli vuoden 1990 turnauksessa seitsemällä syötöllään Ruotsin paras syöttäjä Håkan Loobin kanssa. Eklund voitti myös hopeaa Kanada-cupista 1984.

Eklund pelasi myös alle 20-vuotiaiden MM-kilpailuissa vuosina 1982 ja 1983 sekä alle 18-vuotiaiden EM-kilpailuissa vuonna 1981.

Valmentajaura
Eklund toimi vuodet 2004–2006 Leksands IF:n apuvalmentajana. Hän oli nostamassa joukkuetta HockeyAllsvenskanista Elitserieniin Per-Arne Alexanderssonin parina keväällä 2005. Vuodet 2006–2010 Eklund toimi Montréal Canadiensin kykyjenetsijänä ja kaudeksi 2010–2011 hän siirtyi hoitamaan samaa virkaa Edmonton Oilersiin.

Muuta
Eklundin poika Daniel pelaa Ruotsin I-divisioonaa Kristianstads IK:ssa. Hän pelasi myös Elitserienissä isänsä alaisuudessa kaudella 2005–2006 Leksands IF:ssä.

Tilastot
 1978–1979  Stocksunds IF  Ruotsi II  1  2  0  2  0  –  –  –  –  – 1979–1980  Stocksunds IF  Ruotsi II  17  8  2  10  –  –  –  –  –  – 1980–1981  Stocksunds IF  Ruotsi II  19  13  20  33  –  –  –  –  –  – 1981–1982  AIK IF  Elitserien  23  2  3  5  2  –  –  –  –  –        JMM  6  1  3  4  2 1982–1983  AIK IF  Elitserien  34  13  17  30  14  3  1  4  5  2        JMM  7  5  1  6  2 1983–1984  AIK IF  Elitserien  35  9  18  27  24  6  6  6  12  2        OK  7  2  6  8  0                                 KC  8  1  1  2  0 1984–1985  AIK IF  Elitserien  35  16  33  49  10  –  –  –  –  –        MM  10  2  4  6  2 1985–1986  Philadelphia Flyers  NHL  70  15  51  66  12  5  0  2  2  0        MM  4  2  1  3  4 1986–1987  Philadelphia Flyers  NHL  72  14  41  55  2  26  7  20  27  2 1987–1988  Philadelphia Flyers  NHL  71  10  32  42  12  7  0  3  3  0 1988–1989  Philadelphia Flyers  NHL  79  18  51  69  23  19  3  8  11  2 1989–1990  Philadelphia Flyers  NHL  70  23  39  62  16  –  –  –  –  –        MM  10  1  7  8  4 1990–1991  Philadelphia Flyers  NHL  73  19  50  69  14  –  –  –  –  –        MM  10  1  3  4  2 1991–1992  Philadelphia Flyers  NHL  51  7  16  23  4  –  –  –  –  – 1992–1993  Philadelphia Flyers  NHL  55  11  38  49  16  –  –  –  –  – 1993–1994  Philadelphia Flyers  NHL  48  1  16  17  8  –  –  –  –  –   Dallas Stars  NHL  5  2  1  3  2  9  0  3  3  4 1994–1995  Leksands IF  Elitserien  32  13  36  49  12  2  0  1  1  4        MM  8  1  2  3  0 1995–1996  Leksands IF  Elitserien  29  3  16  19  6  4  1  0  1  2        MM  6  0  3  3  4 1996–1997  Leksands IF  Elitserien  36  6  15  21  10  9  2  5  7  4 1997–1998  Leksands IF  Elitserien  38  8  18  26  18  4  1  0  1  2 1998–1999  Leksands IF  Elitserien  37  8  17  25  10  4  1  2  3  4 9 kautta  yhteensä  NHL  594  120  335  455  109  66  10  36  46  8 9 kautta  yhteensä  Elitserien  300  81  174  255  106  32  12  17  29  24

Lähteet

Viitteet

Luokka:Ruotsalaiset jääkiekkoilijat
Luokka:Ruotsalaiset jääkiekkovalmentajat
Luokka:Ruotsalaiset olympiamitalistit
Luokka:Philadelphia Flyersin varaamat pelaajat
Luokka:Vuonna 1963 syntyneet
Luokka:Elävät henkilöt